
den  9.  August  1925.) 


(Fortsat  fra  Side  6.) 

Men  hvorledes  er  det  med  Historien  om  Jonas,  og  den  om 
Josva,  der  befalede  Solen  at  staa  stille? 

Jeg  kan  saa  fuldkomment  godt  forstaa,  hvorledes  disse  Hi- 
storier opstod,  ved  at  studere  den  Tids  Psykologi  og  de  Sagn, 
der  er  kommen  ned  til  os  fra  samtidige  Folkeslag.  Den  hi- 
storiske Baggrund  for  hver  af  disse  Beretninger  var  uden 
Tvivl  korrekt,  men  Datidens  psykologiske  Forestillinger  blan- 
dedes ind  i  Beretningen.  Hertil  kan  ganske  vist  indvendes,  at 
Jesus,  hvem  vi  betragter  som  Guddommeligheden  inkarneret, 
opfattede  disse  Ting  bogstaveligt. 

Jesus  gjorde  Brug  af  de  Ting,  der  laa  for  Haanden  for  at 
tydeliggøre  hans  uforlignelige  Lære  til  et  primitivt  Folk. 
Maaske  ingen  af  de  Lignelser,  han  benyttede,  var  virkelige 
Begivenheder,  men  de  tydeliggjorde  en  moralsk  Lektie,  som 

hans  Tilhørere  ellers  ikke  vilde  have  forstaaet.  Og  var  det  saa 
underligt,  om  Jesus  skulde  henytte  Skriften  i  samme  Hensigt? 
Den  var  for  de  rettroende  Jøder  den  hojeste  Autoritet  ved- 
rorende ethvert  Sporgsmaal.  At  kunne  sige,  »det  staar  skre- 
vet«, var  at  slaa  al  Modstand  af  Marken. 

Og  nu  maa  jeg  tage  Afstand  fra  de  saakaldte  Modernister, 
naar  de  forsøger  at  benægte  Frelserens  Guddommelighed.  Som 
Barn  læste  jeg  Gang  paa  Gang  om  hans  Mission  og  Frelser- 
gerning —  læste  det  ind  i  mit  Liv,  og  ingen  af  Nutidens  lærde 
Spekulationer  har  været  i  Stand  til  at  ryste  det. 

Vor  Tids  Analytikere  forsoger  at  fælde  Dom  over  ham  efter 
samme  Maalestok,  som  anvendes  overfor  andre  Mennesker. 
Men  han  Var  ikke  som  andre  Mennesker.  Han  var  noget  for 
sig  i  Verden.  Naar  vi  tænker  paa  de  Lærdomme,  han  for- 
kyndte, og  hans  Livs  store  Budskab,  da  kommer  vi  uvilkaar- 
ligt  til  den  Slutning,  at  Naturen  for  hans  Vedkommende 
gjorde  en  stor  Afvigelse  fra  de  biologiske  Regler,  der  gælder 
for  andre  Folk.  Vi  er  i  det  hele  taget  for  dogmatiske  i  vor 
Paastand  om  biologiske  Loves  Ufejlbarlighed.  Senere  Tiders 
Undersøgelser  har  forandret  vort  Syn  paa  mangt  og  meget 
indenfor  denne  Videnskab. 

Hvad  Jesu  underfulde  Fodsel  angaar,  da  vil  jeg  ikke  be- 
nægte denne  i  Betragtning  af  den  Kendsgerning,  at  han  var 
saa  forskellig  fra  alle  andre  Mennesker.  Ejheller  vil  jeg  be- 
nægte de  Mirakler,  han  udførte,  uagtet  jeg  tror,  at  dersom  vi 
havde  alle  de  nærmere  Omstændigheder  forbundne  med  dem, 
vilde  de  maaske  ikke  stemme  nøjagtig  overens  med  de  For- 
tællinger, der  nu  staar  til  vor  Raadighed.  I  selve  Evangelier- 
nes enkle  og  ukunstlede  Fremstillemaade  er  der  en  Borgen 
for  deres  Ægthed.  Beretningen  om  Pauli  Omvendelse  og  For- 
tællingen om  hans  senere  Liv  har  været  den  mest  over- 
bevisende Ting  for  mig  i  hele  den  kristne  Historie. 

Hos  ham  kunde  det  umuligt  have  været  et  Sansebedrag. 
Han  var  paa  Rejse  til  Damaskus  med  Arrestordrer  mod 
Kristne,  og  han  kæmpede  med  Iver  for  at  udrydde  denne  Sekt, 
der,  som  han  troede,  forvanskede  hans  Folks  Religion. 

Men  da  Herren  viste  sig  for  ham  i  et  Syn,  fik  hele  hans 
senere  Liv  et  andet  Præg.  Alt,  hvad  han  derefter  gjorde  og 
sagde,  var  en  Stadfæstelse  af  denne  Tildragelse.  Overfor  Na- 
tioners Konger  og  Øverster  bar  han  sit  Vidnesbyrd  og  trod- 
sede enhver  Fare  i  denne  haarde,  uciviliserede  Tidsalder  uden 
Frygt  eller  Nølen.  Denne  Beretning  er  stadfæstet  gennem  en 
Mængde  paalidelige  Optegnelser,  og  intet  i  den  nyere  Bibel- 
kritik kan  omstode  den. 

Hvad  Kampen  nærmest  drejer  sig  om  mellem  de  to  Lejre 
indenfor  Kristenheden,  er  Sporgsmaalet  om  vor  Oprindelse. 
Men  Evolutionsteorien  har  intet  at  gøre  med  Pauli  Vidnesbyrd. 

Antag,  at  det  viste  sig,  at  man  kunde  bevise  aldeles  afgjort, 
at  Mennesket  horte  til  som  et  Led  i  Udviklingskæden,  vilde 
dette  formindske  Værdien  af  de  Sandheder,  som  Jesus  af  Na- 
zareth  gav  til  Verden,  eller  tilintetgøre  Vidnesbyrdene  om 
hans  Opstandelse. 

For  tre  hundrede  Aar  siden  var  der  en  Kamp  endnu  mere 
voldsom  end  denne,  om  Sporgsmaalet  angaaende  Jordens 
Form.  Mennesker,  der  hyldede  Teorien  om,  al  Jorden  var 
rund,  blev  kastet  ud  som  Vantro  og  mange  af  dem  brændt  paa 
Baalet.  Det  blev  bestemt  erklæret  af  den  største  Del  af  Kri- 
stenheden, at  Læren  om  Jordens  Kugleform  var  en  djævelsk 
Lære,  og  at  det  var  en  ugudelig  Forvrængning  af  Skriften. 
Kun  nogle  enkelte  havde  Mod  nok  til  aabenlyst  at  forsvare 
den  store  Sandhed,  at  Jorden  bevæger  sig  rundt  om  Solen,  og 
at  Dag  og  Nat  fremkommer  ved,  at  den  drejer  sig  om  sin 
Akse.  Nu  lærer  vi  disse  Ting  til  Skolebørnene,  og  i  Stedet  for 
at  være  Gudsfornægtelse,  er  det  et  Eksempel  paa  Storheden 
af  Guds  Skaberværk.  Og  de  Skriftsteder,  der  syntes  at  være 
saa  afgjorte  Beviser  paa,  at  Jorden  var  flad,  skænker  man 
aldrig  en  Tanke.  Vi  har  set,  at  Tyngdeloven  gør  sig  gældende 
overalt  i  Universet,  og  at  Gud  virker  gennem  Lov  og  ikke  efter 
vilkaarlige  Indskydelser.  Herrens  Herlighed  og  Majestæt  er 
ikke  bleven  beskaaren  gennem  disse  Opdagelser,  men  stad- 
fæstet og  forøget  et  Tusinde  Gange. 

Hvad  om  vi  nu  opdagede,  at  dette  noget,  som  vi  kalder  Liv, 

og  i'or  hvilket  all  i  Universet  bojer  sig,  var  underkastet  en 
stor  universal  Lov,  der  fra  Evighed  til  Evighed  har  været  en 
Del  af  Skaberværket,  vilde  det  formindske  vor  Ærbødighed 
for  Guddommen?  Vilde  det  ikke  være  et  mere  ophøjet  Guds- 
begreb end  Forestillingen  om  en  lunefuld  Vilje,  der  skaber 
og  odelægger  blot  for  Tidsfordriv? 

Den  storste  Læresætning,  som  »Mormonismen«  har  givet 
Verden,  er  Læren  om  evig  Fremadskriden.  Vi  tror  ikke,  at  vi 
skal  spille  paa  Harper  omkring  Naadens  Trone,  men  at  vi 
skal  have  noget  at  udfore  herefter,  ligesom  vi  har  noget  at 
udfore  her,  og  hele  Tiden  skride  fremad  mod  Fuldkommen- 
hedens Maal.  At  være  forenet  med  og  meddelagtig  i  den  store 
Livets  Plan  og  ikke  en  uvirksom  Dukke,  er  hvad  Herlighed 
og  Ophøjelse  betyder.  Dersom  denne  vor  Intellekt  under- 
ordner sig  under  Guds  Vilje  og  adlyder  hans  retfærdige  Love, 
kan  vi  blive  virksomme  og  produktive  Arbejdere  i  det  store 
evigtvarende  Skaberværk  og  mere  og  mere  nærme  os  den 
fuldkomne  Kundskab,  der  vil  gøre  os  lig  Gud. 

Men  vi  maa  i  Ydmyghed  og  Oprigtighed  søge  efter  Sand- 
heden. Tidens  Ulykke  er  den,  at  paa  begge  Sider  af  dette 
store  Stridsspørgsmaal  er  Menneskene  Fanatikere.  Man  kan 
ikke  paabyde  religiøse  Anskuelser  eller  afskaffe  saadanne 
ved  Lov.  Den  menneskelige  Fornuft  vil  vrage  og  vælge  og 
naa  en  Afgørelse  for  sig  selv.  Sandheden  er  mægtig  og  vil 
sejre  over  alle  Vanskeligheder.  Alle  Menneskeslægtens  ind- 
høstede Erfaringer  viser,  at  ethvert  Forsøg  paa  aandelig  Un- 
dertrykkelse altid  er  mislykket.  Sekternes  indbyrdes  Stridig- 
heder har  banlyst  al  religiøs  Undervisning  i  Skolerne  (i 
Amerika),  og  vi  maa  falde  tilbage  til  Hjemmet  som  det  Sted, 
hvor  denne  nødvendige  Del  af  vor  Uddannelse  alene  kan  gives. 

Lær  eders  Born  at  læse  Skrifterne  og  altid  at  holde  deres 
Sind  og  Tanker  aabne  for  Sandheden,  thi  det  er  Sandheden 
og  kun  Sandheden,  der  kan  gøre  os  fri. 

DEN  GUDDOMMELIGE  UDVIKLINGSPLAN. 

(Af  Ældste  Nephi  Jensen  i  »Liahona«.) 

For  nogle  Aar  siden  holdt  en  veltalende  Fritænker  en 
Række  Foredrag,  i  hvilke  han  kritiserede  Bibelen.  I  et  af 
disse  Foredrag  angreb  han  Beretningen  om  Adams  og  Evas 
Fald.  Han  sagde  angaaende  dette: 

»Efter  Adams  Fald  vilde  jeg  have  dræbt  Slangen  og  be- 
gyndt forfra  igen.« 

I  haanlige  Udtryk  af  denne  Slags  søgte  denne  Mand  at 
drage  Guds  Visdom  i  Tvivl  med  Hensyn  til  at  lade  det  onde 
komme  ind  i  Verden.  Efter  hans  Mening  var  det  en  afgjort 
Fejltagelse  at  tillade  Synden  at  komme  ind  i  Menneskets  Er- 
faringsliv.  Selv  lærde  Teologer  har  hævdet,  at  Syndefaldet 
var  en  stor  Ulykke.  Almindeligvis  gor  de  Menneskeracens 
Stamfader  til  Genstand  for  bitre  Bebrejdelser. 

De  Sidste-Dages  Hellige  har  et  andet  Syn  paa  Sagen.  Vi 
forstaar,  at  Adams  Fald  var  en  Del  af  en  stor  guddommelig 
Plan  til  Menneskets  Udvikling.  Det  var  ikke  en  uforudset  For- 
styrrelse. »Adam  faldt,  for  at  Menneskene  kunde  blive  til,  og 
Mennesket  er  til,  for  at  det  kan  nyde  Glæde,«  læser  vi  i  Mor- 
mons Bog. 

Men  hvorledes  kan  det  ondes  Tilstedeværelse  i  Verden  have 
Indflydelse  paa  Menneskets  Udvikling?  Besvarelsen  af  dette 
Spørgsmaal  vil  leties  betydeligt  ved,  at  vi  stiller  et  andet, 
Hvad  er  Udvikling?  Gaa  til  Ordbogen,  og  De  vil  finde,  at  Ud- 
vikling betyder  Fremadskriden.  Men  hvad  betyder  det  at 
skride  frem?  I  sin  mest  enkle  Form  betyder  det  Opnaaelsen 
af  noget  bedre  end  det,  vi  har. 

Anvendelsen  af  Dampskibe  i  Stedet  for  de  langsomme  Sejl- 
skibe var  et  Fremskridt.  Det  samme  var  Tilfældet  med  Dili- 
gencens Afløser:  Jernbanen,  og  de  ridende  Budes  Overflødig- 
gørelse ved  Hjælp  af  Telegraf  og  Telefon. 

Disse  Eksempler  paa  Fremskridt  er  lærerige.  I  hvert  Til- 
fælde blev  der  opdaget  en  bedre  Maade  at  udføre  en  bestemt 

Ting  paa.  Fremskridt  betyder  altid  at  finde  en  bedre  Maade 
at  udfore  Ting  paa.  I  højeste  og  bedste  Betydning  er  Frem- 
skridt en  Forbedring  af  os  selv  og  vort  Liv.  Eller  med  andre 
Ord,  det  betyder  at  vende  sig  bort  fra  en  daarligere  Livs- 
førelse til  en  bedre.  Men  hvorledes  kunde  man  vende  sig  fra 
det  daarligere  til  det  gode,  naar  der  ikke  var  noget  daarligt? 

Henri  Bergson,  en  af  de  mest  fremragende  nulevende  Filo- 
sofer, har  sagt:  »Enhver  menneskelig  Handling  har  sin  Be- 
gyndelse i  en  Utilfredshed.«  Er  denne  Erklæring  rigtig?  Lad 
os  se.  Hvorfor  gaar  man  i  Skole?  Det  er  fordi,  man  er  utilfreds 
med  sin  nuværende  Kundskabsmængde.  Hvorfor  spiller  den 
lille  Pige  ved  Klaveret  sit  Musikstykke  Gang  efter  Gang?  Det 
er  fordi,  hun  ikke  er  tilfreds  med  Maaden,  hvorpaa  hun  sidst 
spillede  det.  Hvorfor  prøver  man  paa  at  leve  et  bedre  Liv? 
Fordi  man  ikke  er  tilfreds  med  det,  som  det  er. 

Men  ingen  kunde  nogensinde  ønske  at  gøre  noget  som  helst 
bedre,  dersom  han  ikke  kendte  Forskel  paa  godt  og  ondt. 
Og  han  kunde  ikke  kende  Forskel  paa  godt  og  ondt,  dersom 
der  ikke  var  ondt  i  Verden.  Med  andre  Ord,  Udvikling  be- 
tyder at  vinde  i  en  Kamp.  Sejr  over  Sjælens  Dødsfjende  er 
Fremadskriden.  Modstanden  mod  Synd  og  Fristelser  er  den 
største  og  ædleste  Kamp  i  Tilværelsen. 

Men  der  kunde  ikke  være  nogen  moralsk  Kamp  uden  Fjen- 
der. Som  Følge  af,  at  Mennesket  er  omgivet  af  glubske  og 
uforsonlige  Sjælefjender  er  han  nødsaget  til  altid  at  kæmpe 
for  at  bevare  Herredømmet.  Denne  uophørlige  Kamp  giver 
ham  Erfaring,  udvikler  hans  moralske  Kraft  og  opbygger  en 
slaalsat  Karakter. 

Dersom  Synd  ikke  var  kommen  ind  i  Verden,  vilde  Men- 
nesket ingen  Fjender  have  haft.  Havde  han  ingen  Fjender, 
vilde  der  ikke  være  nogen  Kamp.  Dersom  han  ikke  havde 
nogen  Kamp  at  kæmpe  med  det  onde,  vilde  han  ikke  ud- 
vikle moralsk  Styrke.  Men  det  er  Udviklingen  af  Kraft  til  at 
leve  et  højere  og  bedre  Liv,  der  udgør  virkelig  Fremskridt. 
Saaledes  bliver  det  indlysende,  at  det  ondes  Komme  til  Ver- 

den  var  en  Del  af  den  guddommelige  Plan  for  Menneskets 
Fremgang  og  Udvikling. 

Der  er  to  Afsnit  i  den  store  guddommelige  Udviklingsplan, 
nemlig  Faldet  og  Forsoningen.  Ved  Faldet  kom  Synden  ind  i 
Verden.  Som  Følge  af,  at  Synden  kom  ind  i  Verden,  bliver 
Mennesket  omgivet  af  onde  Magter  og  maa  kæmpe  med  dem. 
I  denne  Kamp  udvikler  han  Karakterstyrke  og  aandelig  Kraft 
og  lærer  tilfulde  at  kende  Forskel  paa  godt  og  ondt. 

Men  denne  Kamp  er  haard  og  farlig,  og  derfor  har  Gud  i 
sin  Naade  saaledes  indrettet  det,  at  Mennesket,  ved  og  igen- 
nem hans  Søns  Mission,  kan  modtage  guddomelig  Kraft  til 
at  staa  fast  og  sejre  i  Kampen  mod  det  onde. 

Paa  Grund  af,  at  der  er  Synd  og  Fristelser  i  Verden,  snub- 
ler og  fejler  Mennesket.  Gennem  hans  Snubien  og  Fejl  lærer 
han  sine  Ufuldkommenheder  at  kende.  Ved  at  opdage  sine 
Ufuldkommenheder  bliver  han  ydmyget  og  bringes  til  at  søge 
Gud  om  Kraft  til  at  overvinde  dem.  Gennem  Aabenbarelsen 
af  Guds  uendelige  Kærlighed  til  Mennesket  ved  hans  Søns 
Frelsergerning  modtager  Mennesket  Haab  og  Mod  og  in- 
spireres til  at  søge  Gud  i  Tillid  og  Tro  om  Kraft  til  at  sejre 
i  Kampen  imod  Synd  og  Fristelser.  Forenet  med  Kraften  fra 
det  Høje  bliver  Mennesket  i  Stand  til  at  overvinde  og  kue  alle 
onde  Magter.  Denne  store  Sejr  er  den  højeste  og  bedste  Ud- 
vikling. Den  betyder  Karakterstyrke.  Denne  Fremgang  og 
Udvikling  kommer  ved  og  igennem  Jesus  Kristus,  den  store 
Livets  Herre.  At  vinde  en  fuldkommen  Sejr  i  denne  Kamp 
bringer  den  reneste  Glæde  og  den  højeste  Herlighed  i  dette 
Liv  og  i  det  tilkommende. 


Hvis  et  Barn  fik  Lov  til  at  hjælpe  Far  med  at  pynte  Juletræ, 
hvor  afsindigt,  om  det  saa  bagefter  krævede  Løn  for  sit  Ar- 
bejde. At  være  Kristen  er  et  saadant  lykkefyldt  Arbejde.  Det 
har  Lønnen  i  sig. 

DEN  UDSTØDTE. 

(Af  Præsident  James  E.  Talmage.) 

Tanken  om  Bortvisning  fra  Hjemmet  og  vore  Kære  er  i 
hojeste  Grad  skrækindjagende.  Tænk  paa  at  blive  udelukket 
fra  at  omgaas  med  dem,  vi  længes  efter,  fjernet  fra  deres  Nær- 
hed, hvem  vi  sætter  mest  Pris  paa,  afskaaret  fra  at  deltage  i 
de  lykkebringende  Virksomheder,  der  kunde  have  været  vore. 
Det  er  sommetider  værre  at  blive  spærret  ude  end  at  blive 
spærret  inde;  den  Landflygtiges  Lod  kan  være  haardere  at 
bære  end  Fangens. 

Bortvisning  er  en  Del  af  den  Skæbne,  der  rammer  uigen- 
loste  Sjæle.  Frelseren  belyser  denne  Kendsgerning  ved  en  be- 
tydningsfuld Lignelse.  De  kender  Historien  om  den  lille  Skare 
af  Piger,  alle  rede  til,  som  de  troede,  at  tage  deres  Plads  i 
Brudefolget.  I  Overensstemmelse  med  gammel  Sædvane 
skulde  Festlighederne  finde  Sted  ved  Nattetid,  saaledes  at 
Fakler  og  Lamper  kunde  gøre  Højtideligheden  saa  meget  mere 
pragtfuld  og  skøn. 

Da  Raabet  ved  Midnatstid  lød,  at  Brudeoptoget  nærmede 
sig,  rejste  de  ti  Jomfruer  sig  fra  deres  Slummer  og  begyndte 
at  gøre  deres  Lamper  i  Stand.  Halvdelen  af  dem  havde  Olie 
til  deres  Lamper,  den  anden  Halvdel  havde  ingen.  Medens 
disse  Jomfruer  var  ude  for  at  skaffe  sig  Olie,  kom  de  ventede 
Gæster  og  gik  ind  i  Huset,  hvorefter  Døren  blev  lukket.  Senere 
kom  de  uvise  Jomfruer  tilbage  og  bad  om  at  blive  indladt: 
»Herre,  Herre,  luk  op  for  os;  men  han  svarede  og  sagde:  San- 
delig, siger  jeg  eder,  jeg  kender  eder  ikke.« 

Lukket  ude  i  Mørket,  medens  Bryllupsfesten  fejredes  inde  i 
Huset.  Hvis  Tildragelsen  ikke  drejede  sig  om  andet  end  en 
almindelig  Fest  eller  Sammenkomst,  kunde  den  forbigaas  som 
mindre  væsentlig;  men  Mesterens  Indledning  til  Lignelsen 
viser,  at  et  lignende  Forhold  vil  gøre  sig  gældende  ved  Ad- 
gangen til  Himmeriges  Rige. 

Jøderne  roste  sig  den  Gang  af  deres  Stilling  som  Pagtens 

Folk.  Med  sorgelig  Intollerance  var  de  sene  til  at  indrømme 
noget  godt  i  andre  og  ligeledes  til  at  erkende  Fejl  hos  sig  selv. 
De  gjorde  Regning  paa  let  Adgang  til  Himmelen,  hvor  de  ret- 
færdige Patriarker  af  deres  Race  opholdt  sig.  Kristus  havde 
ofte  advaret  dem  mod  denne  Selvsikkerheds  daarlige  Følger, 
men  de  henviste  hovmodigt  til  deres  israelitiske  Afstamning 
og  mente  sig  selvskrevne  til  en  Plads  i  »Abrahams  Skød«. 

Da  en  romersk  Høvedsmand  —  en  Fremmed  og  derfor  en 
Hedning  i  Jødernes  Øjne  —  i  ydmyg  og  ærbødig  Tillid  var 
kommen  til  Jesus  med  Bon  om  Helbredelse  for  en  anden,  op- 
fyldte Herren  hans  Ønske  og  udtalte,  at  mange,  som  ikke  er 
af  jødisk  Herkomst,  skal  have  Plads  i  Himmeriges  Rige, 
medens  de  genstridige  Børn  af  Israels  Hus  skal  blive  kastet  ud. 

Vi  læser  endvidere  Frelserens  Formaninger  til  Israeliterne, 
der  var  opfyldte  af  Race-Stolthed  og  derfor  i  Fare  for  at  blive 
udelukkede  fra  deres  Haabs  Himmel. 

»Kæmper  for  at  komme  ind  gennem  den  snævre  Port;  thi 
mange,  siger  jeg  eder,  skal  søge  at  komme  ind  og  ikke  formaa 
det,  fra  den  Stund  Husbonden  er  staaet  op  og  har  lukket  Dø- 
ren  Der  skal  være  Graad  og  Tænders  Gnidsel,  naar  I 

maa  se  Abraham  og  Isak  og  Jakob  og  alle  Profeterne  i  Guds 
Rige,  men  eder  selv  blive  kastede  udenfor.«  (Luk.  13:  24, 
25,  28.) 

Der  er  intet  selvmodsigende  i,  at  Herren  skulde  anerkende 
og  gore  Pagt  med  udvalgte  Folk,  Nationer  eller  Racer,  og  dog 
være,  hvad  Skrifterne  erklærer,  at  han  er,  »uden  Persons- 
anseelse«.  Hos  ham  er  der  intet  Favoritvæsen,  kun  retfærdig 
Kærlighed  til  retskafne  Mennesker,  hvilket  er  guddommelig 
Naade  —  ligesaa  højt  over  Menneskers  uretfærdige  Partisk- 
hed, som  guddommelig  Nidkærhed  er  over  menneskelig  Mis- 
undelse. Israel  er  Pagtens  Folk  med  Løfter  om  store  og  her- 
lige Velsignelser,  og  gennem  hvilket  Herren  har  udført  meget 
og  vil  udfore  mere  til  Frelse  for  Menneskeheden.  Men  at  være 
af  Israel  betyder  ikke  Fritagelse  fra  Følgerne  af  Synd,  eller  at 
Frelse  er  garanteret. 

»Thi  se,  jeg  siger  eder,  at  saa  mange  af  Hedningerne,  som 
vil  omvende  sig,  er  Herrens  Pagts  Folk,  og  saa  mange  af  Jø- 
derne,  som  ikke  vil  omvende  sig,  skal  forkastes;  thi  Herren 
gør  ikke  Pagt  med  nogen  uden  med  dem,  som  omvender  sig 
og  tror  paa  hans  Søn,  som  er  den  Hellige  i  Israel.«  (Mormons 
Bog,  2.  Nephi  30:  2.) 

Følgelig  vil  alle,  som  ikke  omvender  sig  og  adlyder  den 
Hellige,  enten  det  er  Jøde  eller  Hedning,  blive  udelukket  fra 
den  Eviges  Nærhed  og  blive  henvist  til  de  forsømte  Lejlig- 
heders yderste  Mørke  og  den  dermed  følgende  bitre  For- 
trydelse. Andre  vil,  ligesom  Troldmanden  Simon,  komme  for 
at  gøre  Krav  paa  en  eller  anden  Velsignelse,  men  vil  blive 
irettesat  med  det  skarpe,  gennemborende  Svar:  »Du  har  ikke 
Del  eller  Lod  i  dette  Ord;  thi  dit  Hjerte  er  ikke  ret  for  Gud.« 

Døren  til  Riget  staar  aaben  for  alle.  Ingen  vil  blive  lukket 
ude  undtagen  dem,  der  er  aldeles  uværdige  til  at  træde  ind. 
Stræb  derfor  efter  at  opnaa  Indgangstilladelse,  medens  der 
endnu  er  Tid. 


MISSIONSNYHEDER. 

Den  danske  Mission. 
MISSIONSKONTORET.  Ældste  Edward  H.  Sørensen  er  be- 
skikket til  at  være  Missionssekretær. 

AALBORG.  Ældste  Heber  J.  Christiansen  er  beskikket  til  at 

være  Sekretær  for  Aalborg  Konference. 

John  S.  Hansen, 
Missionspræsident. 

Den  norske  Mission. 
ANKOMST  OG  BESKIKKELSE.  Ældste  Hyrum  L.  Jensen, 
Jerome,  Idaho,  ankom  til  Oslo  den  23.  December  1925  for  at 
virke  som  Missionær  i  Norge.  Han  er  beskikket  til  at  arbejde 
i  Bergen  Konference.  A  Richard  Peterson, 

Missionspræsident. 

TEMPELARBEJDET. 

Raad  til  Kirkens  Medlemmer  i  Missionerne. 
(Af  D.  M.  McAllister,  Tempel-Bogfører.) 

Efter  hvad  jeg  i  de  senere  Aar  har  lagt  Mærke  til  i  min 
Egenskab  af  Tempel-Bogfører  og  i  Forbindelse  med  mine 
Erfaringer  i  Tempeltjenesten,  synes  der  at  være  en  mangel- 
fuld Forstaaelse  af  Tempelanordningerne  blandt  Kirkens 
Medlemmer,  boende  ude  i  Missionerne,  og  som,  paa  Grund  af 
den  lange  Afstand  fra  et  af  de  hidtil  opførte  Templer,  ikke 
er  i  Stand  til  personligt  at  udføre  Tempelarbejde.  Med  denne 
Tilstand  for  Øje,  og  med  Ønsket  om  at  være  de  Hellige  i  Ad- 
spredelsen behjælpelig,  tager  jeg  mig  den  Frihed  at  frem- 
sætte nogle  faa  Raad,  der  maaske  kan  hjælpe  til  at  overvinde 
de  tilsyneladende  store  Vanskeligheder,  der  hindrer  trofaste 
Medlemmer  af  Kirken  i  at  blive  meddelagtige  i  de  herlige 
Velsignelser,  der  modtages  i  disse  hellige  Bygninger. 

Herrens  Ørd  gennem  hans  Tjener,  Profeten  Joseph  Smith, 
erklærer,  at  »naar  vi  erholder  nogen  som  helst  Velsignelse 
fra  Gud,  saa  er  det  ved  Lydighed  til  den  Lov,  paa  hvilken 
Velsignelsen  er  betinget.«  Følgelig  er  det  af  stor  Betydning 
for  de  Helliges  evige  Velfærd,  at  de  har  Lejlighed  til  at  ad- 
lyde og  efterkomme  alle  aabenbarede  Love,  der  er  nødvendige 
for  Opnaaelsen  af  den  højeste  Grad  af  Frelse,  hvilken  Gud 
ønsker  at  give  til  sine  trofaste  Born  i  sit  celestiale  Rige.  Dette 
er  det  store  Maal,  som  alle  Medlemmer  af  Jesu  Kristi  Kirke 
af  Sidste-Dages  Hellige  har  for  Øje,  naar  de  viser  Lydighed 
til  de  Love,  af  hvilke  denne,  den  mest  ønskværdige  af  alle 
Velsignelser,  er  afhængig.  Disse  Love  indbefatter  Meddel- 
agtighed i  de  Ordinancer,  der  udføres  i  Templerne,  som  Gud 
har  befalet  sit  Folk  at  opføre  i  denne  Uddeling.  Her  er  nogle 
faa  af  Profetens  Udtalelser  om  dette  vigtige  Emne: 

»Hvad  var  Hensigten  med  Jødernes  Indsamling  eller  med  Guds 
Folks  Indsamling?  ....  Hovedhensigten  var  at  bygge  Herren  et 
Hus,  hvori  han  kunde  aabenbare  de  hellige  Ordinancer  og  sit  Pages 
Herligheder  til  sit  Folk  og  undervise   dette  om  Vejen  til  Frelse, 

thi  der  ej-  visse  Anordninger  og  Lærdomme,  som  maa  udføres  i  et 

Hus  bygget  i  denne  Hensigt Det  er  i  den  samme  Hensigt,  at 

Gud  samler  sit  Folk  i  de  sidste  Dage  for  at  bygge  et  Hus  til  Her- 
ren  og  berede  sig  for  Modtagelsen  af   Ordinancer  og   Begavelser 

o.  s.  v og  dette  var  Grunden  til,  at  Jesus  sagde  til  Jøderne: 

Hvor  ofte  vilde  jeg  ikke  samle  eder,  som  en  Høne  samler  sine  Kyl- 
linger under  sine  Vinger,  men  I  vilde  ikke.« 

»Alle  Mennesker,  som  bliver  Guds  Arvinger  og  Jesu  Kristi  Med- 
arvinger,  vil  være  nødsaget  til  at  adlyde  alle  hans  Riges  Ordinan- 
eer;  og  de,  der  ikke  vil  modtage  alle  Ordinaneer,  vil  ikke  opnaa 
hans  Herligheds  Fylde  eller  maaske  gaa  Glip  af  den  hele.« 

»Det  Spørgsmaal  bliver  ofte  fremsat:  Kan  vi  ikke  blive  frelste 
uden  at  gaa  igennem  alle  disse  Ordinancer?  Jeg  vil  svare:  Nej,  ikke 
en  fuldkommen  Frelse.  Jesus  sagde:  I  min  Faders  Hus  er  der 
mange  Boliger;  jeg  gaar  bort  for  at  berede  eder  Sted.  Ordet  »Hus« 
skulde  have  været  »Rige«,  og  enhver,  der  ophøjes  til  den  højeste 
Herlighed,  maa  adlyde  den  celestiale  Lov,  og  den  hele  Lov  ogsaa.« 

»Men  det  er  ikke  muligt  for  os,  under  de  nuværende  For- 
hold, at  komme  til  et  Tempel,  hvor  disse  Ordinancer  udføres,« 
siger  Medlemmer  af  Kirken,  boende  ude  i  Missioner,  der  er 
for  langt  borte  fra  et  af  de  Templer,  som  nu  tilhører  Kirken. 
»Vil  vi  derfor  blive  berøvet  de  Velsignelser  forbundne  med 
Tempelijenesten,  og  som  er  nodvendige  for  at  kunne  indgaa 
i  vor  himmelske  Faders  celestiale  Rige?« 

Et  tilfredsstillende  Svar  paa  dette  vigtige  Spørgsmaal  findes 
i  Profelen  Joseph  Smiths  skrevne  Beretning  om  et  Syn,  han 
havde  i  Juni  1836,  og  hvori  han  siger:  »Saaledes  kom  Her- 
rens Røst  til  mig,  sigende:  Alle,  som  er  døde  uden  Kundskab 
om  Evangeliet,  men  som  vilde  have  modtaget  det,  dersom  de 
havde  hørt  det,  skal  være  Arvinger  til  Guds  celestiale  Rige; 
ogsaa  alle  de,  der  dø  herefter  uden  at  modtage  en  Kundskab 
om  det,  men  som  vilde  have  adlydt  det  med  hele  deres  Hjerte, 
skal  blive  Arvinger  til  det  Rige;  thi  Jeg,  Herren,  vil  domme 
alle  Mennesker  efter  deres  Gerninger,  efter  hvad  der  bor  i 
deres  Hjerter.«  Den  kærlige  og  naadefulde  Hensynsfuldhed 
saaledes  lagt  for  Dagen  af  vor  himmelske  Fader  rækker  utvivl- 
somt ud  til  alle,  som  har  det  Ønske  i  deres  Hjerter  at  adlyde 
Loven  vedrorende  Tempeltjenesten,  og  som  vilde  have  udfort 
dette  Arbejde,  hvis  de  havde  kunnet. 


29 

Det  er  sikkert,  at  de  Sidste-Dages  Helliges  Templer  efter- 
haanden  vil  blive  bygget  paa  forskellige  Steder  i  Verden,  hvor 
Herrens  Folk  er  forsamlet  i  tilstrækkeligt  stort  Antal.  Men 
indtil  dette  sker,  har  Kirkens  præsiderende  Myndighed  til- 
vejebragt en  Ordning,  ved  hvilken  alle  trofaste  Medlemmer, 
der  er  døde  eller  dør  uden  at  have  haft  Lejlighed  til  selv  at 
modtage  disse  Ordinancer  i  Herrens  Hus,  kan  faa  dette  hel- 
lige og  nødvendige  Arbejde  udfort  for  dem  af  Stedfortrædere. 
Alle  de  nodvendige  Opl}rsninger  for  dette  Formaal  er,  eller 
vil  blive,  tilvejebragt  og  fremsendt  af  de  respektive  Missions- 
præsidenter,  og  Begavelsesordinancerne  bliver  da  udført  i  det 
Tempel,  hvortil  Oplysningerne  er  sendt.  Det  er  naturligvis  en 
Betingelse  for  de  Helliges  Vedkommende,  der  ikke  selv  i 
levende  Live  kan  modtage  denne  Ordinance,  at  de  forbliver 
trofaste  indtil  deres  Død. 

Alle  Kirkens  Medlemmer  bør  imidlertid  forstaa,  at  de  og- 
saa  maa  have  Tempelordinancer  udført  for  deres  afdøde 
Slægtninge,  fordi  disse"  Ordinancer  er  ligesaa  nødvendige  for 
de  dødes  Frelse  som  for  de  levende.  Det  nye  Testamente  inde- 
holder en  betydningsfuld  Udtalelse,  der  stadfæster  denne 
Kendsgerning:  »Thi  derfor  blev  Evangeliet  forkyndt  ogsaa 
for  de  døde,  for  at  de  vel  skulde  være  dømte  paa  Menneskers 
Vis  i  Kødet,  men  leve  paa  Guds  Vis  i  Aanden.«  (1.  Peter  4:  6.) 
Det  128.  Kapitel  i  Pagtens  Bog  burde  enhver  Sidste-Dages 
Hellig  gøre  sig  bekendt  med.  Blandt  andre  Udtalelser  deri 
vedrørende  dette  vigtige  Emne  angaaende  de  dødes  Frelse 
fines  ogsaa  folgende:  »Vi  kan  ikke  blive  fuldkomne  uden  dem, 
ejheller  kan  de  blive  fuldkomne  uden  os.«  Endvidere  har 
Herrens  Profet  ved  andre  Lejligheder  erklæret: 

»Det  største  Ansvar,  som  Gud  har  lagt  paa  os  i  denne  Ver- 
den, er  at  soge  efter  vore  døde.« 

»Det  er  ikke  alene  nødvendigt,  at  I  skulle  døbes  for  eders 
dode,  men  I  maa  gaa  igennem  alle  Ordinancer  for  dem,  lige- 
som I  gjorde  for  eder  selv.« 

»Denne  Lærdom  var  Hovedpunktet  i   Skrifterne.  De  Hel- 

lige,  som  forsomnier  at  udfore  delle  for  deres  afdøde  Slægt- 
ninge, staar  i  Fare  for  at  miste  deres  egen  Frelse.« 

Jeg  tillader  mig  ærbødigst  at  fremsætte  følgende  Raad  og 
Oplysninger,  fornemmelig  til  de  Hellige  i  Missionerne  for  at 
vise,  hvorledes  det  vil  være  muligt  for  dem  at  opfylde  denne 
store  Pligt,  som  Gud  har  lagt  paa  dem,  nemlig  at  faa  Tempel- 
ordinancer  udført  for  deres  døde  Slægtninge,  uagtet  de  maaske 
ikke  personligt  er  i  Stand  lil  at  udføre  Arbejdet,  idet  de  ikke 
har  Lejlighed  til  at  besoge  et  af  Templerne  i  dette  Øjemed. 

Naar  dette  yderst  vigtige  og  nødvendige  Arbejde  forbundet 
med  Tempeltjenesten  paabegyndes,  er  man  med  det  samme 
klar  over,  at  det  maa  udføres  nøjagtigt  og  paa  rette  Maade. 
Grundlaget  for  det  er  Udarbejdelsen  af  et  Slægtregister,  der 
bør  indeholde  tilstrækkelige  Oplysninger  til  at  fastslaa  Iden- 
titeten af  hver  Person  nævnt  deri.  Saadanne  Optegnelsers 
store  Betydning  er  forklaret  i  det  128.  Kapitel  af  Pagtens  Bog, 
hvori  det  hedder,  at  »hvad  som  helst  I  optegner  paa  Jorden, 
skal  være  optegnet  i  Himmelen,  og  hvad  I  ikke  optegner  paa 
Jorden,  skal  ikke  være  optegnet  i  Himmelen;  thi  ud  af  Bø- 
gerne skal  eders  døde  dømmes.«  Ogsaa  »og  som  eders  Opteg- 
nelser er  paa  Jorden  med  Hensyn  til  eders  døde,  naar  de  er 
rigtigt  nedskrevne,  saaledes  er  ogsaa  eders  Optegnelser  i  Him- 
melen.« 

I  enhver  Familie  indenfor  Kirken  burde  én  beskikkes  til  at 
samle  og  rigtigt  opstille  Slægtregistre  for  alle  dem,  som  det 
er  vedkommende  Families  Pligt  at  have  Tempelarbejde  ud- 
ført for.  Denne  Families  genealogiske  Sekretær  bør  forsynes 
med  en  genealogisk  Lektiebog,  en  genealogisk  Kladdebog,  en 
Familiebog  for  Tempelarbejde  for  de  døde  og  hvad  ellers  be- 
hoves. De  nævnte  Bøger  og  Skemaer  bor  være  de  af  Kirkens 
Autoriteter  approberede,  hvilke  alle  kan  faas  fra  Utah  Gene- 
alogical  Society,  47.  East,  South  Temple  St.,  Salt  Lake  City, 
Utah,  U.  S.  A. 

Det  er  den  genealogiske  Sekretærs  Opgave  at  samle  alle  de 
Oplysninger,  som  det  er  muligt  at  faa  fat  paa,  vedrørende  de 

Familier  og  Personer,  for  hvem  Tempelordinancer  skal  ud- 
fores, og  som  tilhorer  de  Slægtlinier,  repræsenteret  af  denne 
Familie.  Disse  Oplysinger  skal  grupperes  i  de  respektive 
Slægters  Familieoptegnelse  under  hver  af  de  fire  Slægtlinier, 
som  Arvingen,  d.  e.  den,  paa  hvem  Tempelarbejdet  direkte 
hviler,  er  berettiget  til  at  indføre  i  disse  Optegnelser.  De 
nævnte  fire  Slægtlinier  er  hans  direkte  Forfædre,  bærende 
hans  Faders  og  Moders  Efternavne,  og  hans  Moders  Fader  og 
Moder.  Det  anbefales  at  anskaffe  en  særskilt  Bog  for  hver  af 
de  fire  Linier. 

Fra  de  mundtlige  eller  skrevne  Oplysninger,  som  Sekre- 
tæren erhverver  sig  fra  forskellige  Medlemmer  af  Familien 
gennem  personlig  Samtale  eller  ved  Korrespondance,  burde 
han  være  i  Stand  til  at  arrangere  individuelle  Navne-  og  Slægt- 
registre i  de  forskellige  Grupper,  hvortil  de  hører.  Dette  bør 
gøres  i  den  genealogiske  Kladdebog  med  Blyant;  Faderen, 
Moderen  og  Bornene  i  følgerigtig  Orden,  i  Overensstemmelse 
med  den  Plan,  forklaret  i  Lektiebogen.  Naar  Medlemmerne 
af  en  Slægtlinie  er  indført,  begyndes  der  paa  den  næste  med 
en  Linies  Mellemrum. 

Foruden  de  Oplysninger  af  nævnte  Beskaffenhed,  som  Se- 
kretæren kan  samle  gennem  Forespørgsler  eller  Korrespon- 
dance, bør  han  gives  Adgang  til  alle  Dokumenter  eller  Bøger, 
Familiebibler  o.  s.  v.,  der  indeholder  Navne  og  Slægtoplysnin- 
ger, som  kan  være  af  Vigtighed  i  dette  Øjemed.  Han  bor  og- 
saa  skrive  til  alle  Slægtninge,  hvis  Adresser  han  kender,  og 
som  muligvis  kan  give  Oplysninger  angaaende  Familier  og 
Personer,  der  ønskes  indbefattede  i  Listen;  ligeledes  bør  han 
gennemsøge  Kirkebøgerne  fra  de  Egne,  hvor  Familiens  For- 
fædre boede.  Alt,  hvad  der  paa  disse  forskellige  Maader  til- 
vejebringes, bor  som  ovenfor  nævnt  indfores  i  den  gene- 
alogiske Kladdebog. 

Naar  alle  de  erhvervede  genealogiske  Oplysninger  er  rigtigt 
fordelt  og  indfort  i  Kladdebogen,  bør  de  med  Blæk  overføres 
i  Bogen  for  Optegnelser  over  Tempelarbejde  for  de  døde  paa 

den  Maade,  som  er  vist  og  forklaret  i  denne  Bog.  Fra  denne 
Optegnelse  bør  Sekretæren  udfærdige  de  Lister,  som  det  er 
nødvendigt  at  sende  til  Templet,  for  at  de  respektive  Ordi- 
nancer  kan  blive  udført  der.  Disse  Lister  bliver  sendt  tilbage 
til  Sekretæren,  efter  at  Ordinancerne  er  udført,  med  Datoerne 
for  disse  vedføjede,  og  han  indfører  da  disse  i  Familiebogen 
udfør  vedkommende  Personers  Navne.  Disse  Navnelister  skal 
være  opfort  paa  Blanketter,  som  Templet  udsender. 

Der  forlanges  ikke  noget  Vederlag  for  Udførelsen  afTempel- 
ordinancer,  men  naar  Stedfortrædere  skal  anvendes  til  at  ud- 
fore Begavelsesceremonierne  for  de  døde,  hvilket  tager  flere 
Timer,  da  maa  et  mindre  Beløb  erlægges  —  75  Cents  for  hver 
Mand  og  50  Cents  for  hver  Kvinde.  Naar  en  Liste  indsendes 
med  Navne  paa  Personer,  for  hvem  der  ønskes  Begavelser 
(Endowments),  da  maa  en  Sum  følge  med,  der  er  tilstrække- 
lig til  at  betale  ovennævnte  Beløb  for  hver  Mand  og  Kvinde 
paa  Listen.  Der  forlanges  ingen  Betaling  for  Daab  eller  for 
Beseglingsordinancer.  Frivillige  Bidrag  modtages  imidlertid 
til  Udredelsen  af  Udgifterne  ved  Templets  Vedligeholdelse. 


DØDSFALD. 

Søster  Anna  Petrea  Thorsen,  Enke  efter  Lauritz  Thorsen, 
døde  den  22.  December  1925  i  Nørresundby  ved  Aalborg.  Hun 
var  født  den  2.  Februar  1844  og  blev  Medlem  af  Kirken  den 
9.  August  1888.  Begravelsen  fandt  Sted  den  28.  December. 
Ældste  Oliver  C.  Petersen  talte  ved  Baaren,  og  Ældste  Her- 
schel  S.  Lund  indviede  Graven. 

INDHOLD: 


Kan  Religion  og  Videnskab 
harmonere? 17 

Den  guddommelige  Udvik- 
lingsplan       21 


Den  Udstødte 24 

Missionsnyheder 26 

Tempelarbejdet 27 

Dødsfald 32 


Udgivet  og  forlagt  af  JOHN  S.  HANSEN,  Korsgade  11.  Kbhvn.  N. 

Trykt  hos  F.  E.  Bording  (V.   Petersen). 


